d'Fährefahrt isch bi dem  Wätter au nüt spektakulärs gsii. Underwegs hämer gluegt was mer uf de Nordinsle so chönt mache. Das verratemer jetzt natürli noni   E grossi Unsicherheit isch s'Wätter, es hät usgseh als obs die ganz Wuche tüeg schiffe. Underwegs hämer denn au no es Mail vomene Schwiizer Päärli übercho, womer z'Cairns känneglernt ghaa händ, und wo sit dete öppe die gliche Around-the-World-Plän händ wie mir, und üs  z'Neuseeland no öppe e Wuche voruus sind. I dem Mail isch super beschriebe was sie uf de Nordinsle gmacht händ - äntli mal öper, wo üs cha brichte was mer z'Neuseeland au im Winter chan mache (obwohl, wie mir scho gmerkt händ, erstuunlich viel chan mer au im Winter mache wells immer no chum Schnee übercho händ).